ห้ามเตะ 2 เดือน ฟื้นฟูทีมหมูป่า โภชนาการชี้ชะตาอาชีพค้าแข้ง
เชื่อว่าเด็กผู้ชายที่ชอบเล่นฟุตบอล ย่อมมีความฝันจะยึดอาชีพค้าแข้ง เชื่อว่านักบอลเยาวชนหลายคนก็มีฝันเช่นนั้นแล้วทีมหมูป่าล่ะ ,ภารกิจเสร็จสิ้นด้วยดีอย่างสวยงาม สำหรับ การช่วยเหลือ 13 ชีวิตทีมหมูป่าอะคาเดมี เชียงราย หลังเข้าไปติดในถ้ำหลวง ขุนน้ำนางนอน ตั้งแต่วันที่ 23 มิ.ย. และต้องอดอาหารจนร่างกายผ่ายผอมลงไป ถึง 9 วันเต็ม กระทั่งพบตัวโดยการช่วยเหลือจากทีมนักดำน้ำระดับโลก ประสานงานกับ หน่วยซีล และทุกหน่วยราชการของไทย,กระทั่งค่ำวันที่ 10 ก.ค.61 ทีมช่วยเหลือสามารถนำทุกคน ออกจากถ้ำได้ทั้งหมด ภายใต้รหัส 4+1+1+3 อันได้แก่ เด็กๆ ทีมหมูป่า 4 คน โค้ชเอก คุณหมอ และทีมซีลอีก 3 คน,แม้จะออกมาแล้ว แต่ภารกิจการดูแลฟื้นฟูร่างกายยังไม่จบ โดยเฉพาะเด็กๆ เหล่านี้ถือเป็นกำลังหลักของชาติ และอาจจะกลายเป็นนักกีฬาฟุตบอลทีมชาติไทยได้ในอนาคต ด้วยเหตุนี้ ,ทีมข่าวเฉพาะกิจไทยรัฐออนไลน์ ,จึงได้ต่อสายพูดคุยกับ ,นพ.เอกภพ เพียรพิเศษ แพทย์ประจำทีมเชียงราย ยูไนเต็ด และแพทย์ประจำทีมฟุตบอลทีมชาติไทย,คุณหมอที่ใช้ความรู้ด้านวิทยาศาสตร์การกีฬาพัฒนาทีมชาติไทย กล่าวว่า ก่อนจะฟื้นร่างกายเราต้องทราบก่อนว่าร่างกายของน้องๆ หมูป่าเสียหายตรงไหนบ้าง มีติดเชื้อ หรือ ป่วยหรือไม่อย่างไร ซึ่งถือเป็นสิ่งที่จำเป็นต้องทำในช่วงแรก,หลังจากทำการรักษาเรียบร้อยแล้ว ก็จะเข้าสู่การฟื้นฟู ซึ่งสิ่งที่จะทำต้องเริ่มต้นจากอาหาร หากเราสังเกตคำแถลงของคุณหมอ ก็จะเห็นว่า ทางหมอที่ดูแลทีมหมูป่า เขาจะให้วิตามิน สารอาหารต่างๆ เช่น แคลอรี่ หรือ น้ำให้เพียงพอ,ทีมแพทย์ของทัพช้างศึก กล่าวและเสริมว่า,ไกลโคเจน หรือ แป้ง ควรจะเข้าไปในร่างกายก่อน หลังจากที่รับประทานข้าวได้แล้ว การกินอาหารประเภทแป้งเข้าไปจะทำให้ร่างกายได้พลังงาน และเริ่มมีแรงมากขึ้นภายใน 3-4 วัน,นพ.เอกภพ กล่าวต่อว่า เมื่อมีแรงแล้ว ก็ต้องต่อด้วยการสร้างกล้ามเนื้อ โดยอาจจะเริ่มปั่นจักรยาน ว่ายน้ำ วิ่ง ทั้งนี้ ปกติแล้วร่างกายของเด็กจะมีการฟื้นตัวค่อนข้างเร็ว ยกเว้นรับบาดเจ็บบริเวณข้อต่างๆ เชื่อว่าเขาจะเริ่มเล่นบอลเบาๆ ได้ หลังจาก 2-3 สัปดาห์ถัดไป,สิ่งที่ควรเน้นย้ำคือ การกินอาหารตามหลักโภชนาการ เขาต้องได้กินนม กินเนื้อสัตว์ ได้รับสารอาหารที่เพียงพอ อย่างไรก็ตาม จากการติดตามข่าวสารและดูคลิปภาพตอนที่พบตัวครั้งแรก เชื่อว่า กล้ามเนื้อของน้องๆ หมูป่า ไม่ได้ฝ่อหรือลีบไปเยอะ หากได้กินอาหารครบ คาดว่า 1-2 สัปดาห์ สามารถเล่นกีฬา(เบาๆ) ได้,เพื่อทำความเข้าใจให้เห็นภาพชัดขึ้น แพทย์ประจำทีมเชียงราย ยูไนเต็ด กล่าวว่า ความฟิตของร่างกายคนเรานั้น หากเราไม่ได้ออกกำลังกายมา 1 สัปดาห์ ความฟิตของคนเราจะลดลงครึ่งหนึ่ง สัปดาห์ที่ 2 หรือ 3 ก็จะหายไปทีละครึ่งเรื่อยๆ ดังนั้น กว่าที่ทีมหมูป่าจะกลับมาลงแข่งขัน อย่างที่เคยทำได้ อาจจะต้องใช้เวลา 1 เดือนครึ่ง หรือ 2 เดือนเป็นอย่างต่ำ,เมื่อถามว่า การไม่กินอะไรเลยหลายวันส่งผลต่อสุขภาพในระยะยาวหรือไม่ แพทย์ประจำทีมฟุตบอลทีมชาติไทย กล่าวว่า มีผลแค่ระยะสั้น หากให้ย้อนไปเมื่อ 20-30 ปีที่แล้ว เรามีความเชื่อทางการแพทย์ เรียกว่า คาร์โบไฮเดรตโหลดดิ้ง คือ 2-3 วันก่อนแข่ง ไม่ให้กินคาร์โบไฮเดรตเลย ให้กินแต่โปรตีน แต่จะแข่งเมื่อไหร่ ก็ให้กินคาร์โบไฮเดรต เพื่อโหลดมันเข้าไป แต่ในช่วงหลัง เราไม่ค่อยเชื่อเรื่องนี้แล้ว,คุณหมอที่เชี่ยวชาญด้านวิทยาศาสตร์การกีฬา ได้เน้นย้ำว่า ,ไม่ใช่ว่ารักษาหายแล้วก็จบ แต่สิ่งที่ต้องดูให้มากเป็นพิเศษคือเรื่องโภชนาการ ถ้ารักษาเด็กๆ หายแล้ว ปล่อยให้เขากินอาหารไม่มีประโยชน์ เช่น ขนมต่างๆ ก็จะส่งผลต่อการที่เขาจะเป็นนักกีฬาในอนาคต โดยเฉพาะช่วง 1-2 เดือนนี้ เราต้องดูแลเรื่องอาหารเป็นพิเศษ โดยเราต้องจัดโปรแกรมอาหาร และการออกกำลังกายที่ถูกต้องให้,หากละเลยเรื่องนี้จะทำให้พัฒนาการการเล่นกีฬาเกิดอาการหยุดชะงัก หากจะเริ่มต้นใหม่ก็จำเป็นต้องใช้เวลานานกว่าเดิม เพราะเขาอายุ 12-14 ปี ร่างกายจะถูกพัฒนาไปเรื่อยๆ หากเขาหยุดในช่วงนี้และขาดการดูแล สรีระร่างกายเขาจะตกรุ่น ทักษะและความฟิต จะไม่ทันคนรุ่นเดียวกัน,นพ.เอกภพ กล่าวว่า นักกีฬาที่ฝึกตั้งแต่เด็ก โดยเฉพาะฟุตบอล อายุห่างกันแค่ปีเดียว แต่ความแข็งแรงของกล้ามเนื้อแตกต่างกันมาก ด้วยเหตุนี้ เราจึงเห็นว่าทำไมเรามีการจำกัดรุ่นอายุ 12 ปี 14 ปี หรือ 16 ปี เพราะความแข็งแรงของกล้ามเนื้อในช่วงอายุนั้นแตกต่างกันมาก,ใช่ว่าเห็นทีมหมูป่าฯ ออกมาได้แล้ว จะเชิญไปเตะ ที่นู่นที่นี่ ทำแบบนี้จะส่งผลเสียกับตัวน้องเขามากกว่า เพราะน้องเขาไม่พร้อม เขาควรจะเริ่มต้นออกกำลัง ด้วยการจัดโปรแกรมที่ถูกต้อง จากการปั่นจักรยานเบาๆ ว่ายน้ำ เพราะกล้ามเนื้อไม่พร้อม กีฬาอะไรก็ได้ที่ไม่เจอแรงกระแทก เมื่อกล้ามเนื้อเริ่มดี ก็อาจจะให้เริ่มวิ่งช้าๆ เมื่อแรงมากขึ้นก็ให้วิ่งเร็วขึ้น จากนั้นค่อยให้เล่นลิงชิงบอล เพื่อไม่ให้กระแทก จะแข่งได้จริงๆ ก็ต่อเมื่อกล้ามเนื้อพร้อมแล้ว คาดว่าน่าจะต้องใช้เวลา 1 เดือนครึ่ง ถึง 2 เดือน พร้อมจริงๆ ถึงจะกลับมาแข่งได้ แพทย์ประจำทีมเชียงราย ยูไนเต็ด กล่าว ,ทีมข่าวเฉพาะกิจไทยรัฐออนไลน์ รายงาน 
ภารกิจเสร็จสิ้นด้วยดีอย่างสวยงาม สำหรับ การช่วยเหลือ 13 ชีวิตทีมหมูป่าอะคาเดมี เชียงราย หลังเข้าไปติดในถ้ำหลวง ขุนน้ำนางนอน ตั้งแต่วันที่ 23 มิ.ย.  
ถ้ำหลวง,ทีมหมูป่า,13 ชีวิต,นักฟุตบอล,ทีมข่าวเฉพาะกิจไทยรัฐออนไลน์